Diari Oficial de la Generalitat Valenciana


Sumari del DOGV 4443, del 19-02-2003 (2003/1569)

ORDE de 13 de gener de 2003, de la Conselleria de Cultura i Educació, per la qual es modifica l'autorització a diversos centres docents privats.
------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1569


Data del document
:   13-01-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * Torrent
    * centre d'ensenyament
    * ensenyament privat

ORDE de 13 de gener de 2003, de la Conselleria de Cultura i Educació, per la qual es modifica l'autorització a diversos centres docents privats. [2003/1569]
  
Els expedients han sigut iniciats pels representants de la titularitat dels centres privats que s'assenyalen en l'annex, en sol·licitud de modificació de l'autorització.
  
La Direcció General de Centres Docents ha declarat, mitjançant resolucions individualitzades per a cada centre, l'adequació de les modificacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Els expedients han sigut tramitats per la Direcció Territorial de Cultura i Educació de València i inclouen els informes favorables de la Unitat Tècnica de Construccions.
  
Atés que tots els centres tenen autorització d'obertura i funcionament.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Única
  
Modificar l'autorització en el terminis indicats, a cadascun dels centres que s'assenyalen en l'annex.
  
Disposició addicional primera
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 13 de gener de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: Maria Auxiliadora
  
Titular: Hijas de María Auxiliadora-Salesinas San Juan Bosco
  
Domicili: Plaça Dominical, 6
  
Localitat: Torrent
  
Província: València
  
Codi: 98346502
  
Modificació que s'autoritza:
  
- S'amplia la capacitat de llocs escolars en les unitats d'Educació Infantil de segon cicle, autoritzades, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, segon cicle, amb 75 llocs escolars
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatoria, amb 120 llocs escolars
  
Centre: Escuelas Pias-Malvarrosa
  
Titular: Padres Escolapios
  
Domicili: C/ Gran Canarias, 15
  
Localitat: València
  
Província: València
  
Codi: 04611768
  
Modificació que s'autoritza:
  
- S'amplia la capacitat de llocs escolars en les unitats d'Educació Infantil, segon cicle, autoritzades, de manera que el centre queda configurat, en la seua totalitat, amb la següent composició:
  
- 4 unitats d'Educació Infantil, segon cicle, amb 98 llocs escolars
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatoria, amb 240 llocs escolars
  
- 1 unitat d'Educació Especial (suport a la integració) amb 15 llocs escolars
  
Centre: Pureza de María
  
Titular: Religiosas de la Pureza de María
  
Domicili: Av. Del Cid, 142
  
Localitat: València
  
Província: València
  
Codi: 04668812
  
Modificació que s'autoritza:
  
- Se modifiquen les instal·lacions del centre sense varició de la configuració del centre, de manera que el centre queda configurat, en la seua totalitat, amb la següent composició:
  
- 10 unitats d'Educació Infantil, segon cicle, amb 250 llocs escolars.
  
- 18 unitats d'Educació Primària, amb 450 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 6 unitats de Batxillerat amb 210 llocs escolars en les modalitats de Ciències de la Natura i Salut i Humantiats i Ciències Socials.